《比过石壁访王元渤舍人欲观棋战闻同鱼轩出游独与戎琳二师对语久之明日元渤有诗见贻次韵奉酬》
宋代·刘一止

缓缓游春且莫催，而今挥麈短辕回。一百五日天气近，二十四番花信来。

赌墅未容窥谢傅，即心聊复探黄梅。归来索共梅花笑，老眼如何得暂开。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。